Minu ees laual asetseb suur  paber. Ma arutan iseendaga plusside ja miinuste vedamise kaudu oma lapse tuleviku üle. Nimelt saabusid meie viimaste koolikatsete tulemused ning lõid juba kindla otsuse sassi.  Väikesel Notsul on valida kolme ja poole kooli vahel. Just veidi enne tööpäeva lõppu kirjutas nimelt see poolik, Prantsuse Lütseum, paludes huvi korral kindlasti osaleda kolmapäevasel lastevanemate koosolekul.    Nõmme Gümnaasium  +  kodulähedane kool  väike klass  koolisõbrad elavad lähedal  õpetaja, kes Notsule esimesest hetkest sümpaatne  tugeva tasemega kool    -  Halb logistika - ületada tuleb raudtee mõlemal suunal, väga raske ristmik + pärnu maantee reguleerimata ülekäigurada (fooriga ülekäigurajast kihutatakse punasega üle)  remontimata koolimaja kuni põhikooli lõpuni    Mustamäe Gümnaasium  +  tugeva tasemega kool nii humanitaar kui reaalalal  hea logistika (bussiga kaks peatust otse kooli ette)  inglise keele süvaõpe  Notsu  parima sõbranna kool  palju huviringe, pidevad üritused    -  tasuline süvaõpe(süvaõppe kohustuslikult vabatahtlik tasu ca 3000 kr aastas)  algklasside koolimaja jagatakse vene kooliga, remontimata (räägitakse, et klassid siiski remonditud)    21. Kool (see oli meie tagavaravalik läbi aastate)  +  tugeva tasemega kool  inglise keele tasuta süvaõpe  kool algab kell 9 kesklinnas  pikapäevarühm lõpeb kell 17  minu töökohast koolini on 100m  kena koolimaja    -  õpetajakeskne ja jäiga süsteemiga kool  võrreldes tugeva humanitaarosaga on reaalosa keskpärane või isegi nõrk  Seon end lapse kaudu liialt tihedalt töökohaga  keskpärane logistika (36 või 23 kesklinna, sealt jalgsi päris pikk tee)    Prantsuse Lütseum  +  Elitaarne kool  hea logistika  mitu võõrkeelt    -  suured püsikulud (süvaõpe + koolivorm)  liiga tugeva tasemega kool - väga suur koormus ja närvipinge nii  vanemal kui lapsel  lisaks lapsele hakkab ka vanem prantsuse keelt õppima  jäik koolisüsteem  ülelinnaline vastuvõtt (koolisõbrad võivad elada väga-väga kaugel)      Võta nüüd või jäta... Nagu kits nelja heinakuhja vahel. Õnneks on neljas heinakuhi meile vaid taamal paistev. Siiski. Igal neist koolidest on omad plussid. Olles selle kadalipu ühe korra läbi teinud, eelistaksin kindlasti Rootsi süsteemi, kus lapsevanemale saabub kevadel kiri kodulähedase kooli lapsevanemate  koosoleku toimumisaja kohta.    Meie aga... Notsu meel on Reaalist väljajäämise üle kurb. Tema valiks võimalusel kodulähedasest koolist õpetaja, Mustamäe Gümnaasiumist seal õppiva parima sõbranna ja siirduks nendega 21.kk väikeste koolimajja, seljas Prantsuse Lütseumi kaunis koolivorm.    Nomakaeitea. Ja aega otsustamiseks on kuni 15. maini.